
Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 3,175 τ.μ. 
στη θέση «Γουρνοσπηλιά» Κοινότητας Σουλίου Ν. 
Κορινθίας ... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πσλεοδομικής μελέτης οικισμού Κ, Μηλιάς Ν. 
Πιερίας . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2070 (1) 

Κήρυξη ως αναδασωτέας έκτασης εμβαδού 3,175 τ.μ. 

στη θέση «Γουρνοσπηλιά» Κοινότητας Ιουλίου Ν. Κο¬ 
ρινθίας. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ Ν. ΚΟΡΙΝΘΙΑΣ 

Έχοντας υπόιμη: 

1. Τις διατάξεις: 

α) Του Ν. 2240/1994 «Συμπλήρωση διατάξεων για τη 
Νομαρχιακή Αυτοδιοίκηση και άλλες διατάξεις». 

β} Του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 532/ 
70». 

γ) Της παρ. 3 του άρθρου 117 του Συντάγματος. 

δ} Του Ν. Θ98/79 «Περί προστασίας των δασών και των 
δασικών εν γένει εκτάσεων της χώρας» και συγκεκριμένα 
του άρθρου 41 παρ. 1 «Για τη δημοσίευση στην Εφημε¬ 
ρίδα της Κυβερνήσεως» και του άρθρου 38 παρ. 1 «Για την 
υποχρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: 


α) 160417/1180/8.7.80, β) 182447/3049/24.9.80 και 
γ) 85144/1468/9.9.92. 

3. Την αριθ. 5566/4.12.95 πρόταση του Δασαρχείου 
Κορίνθου απά την οποία προκύπτει ότι η έκταση που ανα- 
φέρεται στο θέμα είχε κατά το χρόνο της αποψιλώσεώς 
της που έγινε από τον ΚΙμωνα Γιαμπουράνη του Ηλία κα¬ 
τοίκου Σουλίου, δασικό χαρακτήρα, κατά την έννοια του 
Νόμου 998/79 και ως εκ τούτου επιβάλλεται η κήρυξή της 
ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση της δασικής βλά¬ 
στησης που καταστράφηκε από παράνομη εκχέρσωση τη 
δημόσια δασική έκταση (δάσος χαλ. πεύκης), εμβαδού 
τριών χιλιάδων εκατόν εβδομήντα πέντε (3.175) τ.μ., που 
βρίσκεται στη θέση «Γουρνοσπηλιά» της περιφέρειας της 
Κοινότητας Σουλίου του Νομού Κορινθίας και προσδιορί¬ 
ζεται από τα στοιχεία Β. Γ, Ζ, Ε, Β του συννημένου τοπο- 
γραφικού διαγράμματος που ουνέταξε την 15,11.95 ο Δα¬ 
σοπόνος Κων. Ζαρίφης, το οποίο αποτελεί αναπόσπαστο 
μέρος της απόφασης αυτής και έχει όρια: 

Ανατολικά: Παράνομα εκχερσωθέν δάσος χαλ. πεύ¬ 
κης. 

Δυτικά: Παράνομα εκχερσωθέν δάσος χαλ. πεύκης από 
το Ν. Λεπεσιώτη. 

Βόρεια: Δημόσιο δάσος. 

Νότια: Αγροτικός δρόμος και πέραν αυτού ρέμμα δασω¬ 
μένο. 

Η απόφαση αυτή ισχύει από της κοινοποιήσεώς της αρ- 
μοδίως (άρθρ. 41 Ν. 998/79) και προ της δημοσιεύσεώς 
της στην Εφημερίδα της Κυβερνήσεως (άρθρ. 37 Ν. 
3200/55). 

Γ ια τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 18 Δεκεμβρίου 1995 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 21/3595 (2) 

Έγκριση πολεοδομικής μελέτης οικισμού Κ. Μηλιάς Ν. 

Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του Ν.Δ. της 17.7.23 όπως μεταγενέ¬ 
στερα τροποποιήθηκαν και συμπληρώθηκαν. 

2) Τις διατάξεις του Ν. 1577/85 {ΦΕΚ 210/Α) «Γενικός 
Οικοδομικός Κανονισμός». 

3) Τις διατάξεις του Π.Δ. 24.2.85 (ΦΕΚ 414 Δ ) «Πολεο- 
δόμηαη και επέκταση οικισμών της χώρας μέχρι 2,000 κα¬ 
τοίκους» και το Π.Δ. 23.2.87 (ΦΕΚ 133Δ787) και Π.Δ. 
25.4.8Θ (ΦΕΚ 239 Δ /8Θ) με το οποίο τροποποιείται το 
παραπάνω Διάταγμα. 

4) Το με αριθμ. 1429/8.3.94 έγγραφο της Δ/νσης Δα¬ 
σών. 

5) Το με αριθ. 686/14.3.94 έγγραφο της Δ/νσης Περιβ. 
Θεσσαλονίκης. 

6) Το από 8.9.94 πρακτικό της ΝΕΧΩΠ. 

7) Τις ΤΠ 8577/17.12.85 και ΤΠ1799/28.2.88 αποφά¬ 
σεις Νομάρχη με τις οποίες καθορίσθηκαν τα όρια και οι 
όροι και περιορισμοί δόμησης του οικισμού. 

8) Τα τοπογραφικά διαγράμματα που συντάχθηκαν από 
τηνΤοπογραφική Υπηρεσία και τα διαγράμματα του ρυμο¬ 
τομικού σχεδίου που συντάχθηκαν από ομάδα μελετη¬ 
τών. 

9) Τις με αριθ. 90/94,22/95, 94/95 αποφάσεις του Κοι¬ 
νοτικού Συμβουλίου. 

10) Τις ενστάσεις που υποβλήθηκαν κατά του ρυμοτο¬ 
μικού σχεδίου. 

11) Τα από 30,6,95 και 22.9.95 πρακτικά του ΣΧΟΠ Ν. 
Πιερίας που αφορά την έγκριση της πολεοδομικής μελέ¬ 
της, αποφασίζουμε: 

Αρθρο 1 

Εγκρίνεται η πολεοδομική μελέτη του οικισμού Κ. Μη¬ 
λιάς που περιλαμβάνει περιοχή εκτός ορίου του οικισμού 
και περιοχής εντός του ορίου, με καθορισμό οικοδομήσι¬ 
μων χώρων, οδών, πεζοδρόμων, Κ.Χ. χώρων πρασίνου, 
στάθμευσης κ.λπ. και όπως οι παραπάνω ρυθμίσεις φαί¬ 
νονται στα σχετικά πρωτότυπα διαγράμματα σε κλ. 1.000, 

Αρθρο 2 

Εγκρίνεται ο πολεοδομικός κανονισμός και καθορίζο¬ 
νται όροι και περιορισμοί δόμησης στην περιοχή της 
οποίας το πολεοδομικό σχέδιο εγκρίνεται με το άρθρο 1 
της παρούσας απόφασης, στην περιοχή εντός των καθορι- 
σθέντων ορίων και εκτός των ορίων του οικισμού με την 
τροποποίηση όλων των διαταγμάτων και αποφάσεων Νο¬ 
μάρχη με τα οποία εγκρίθηκαν αυτοί. 

Αρθρο 3 

Στους οικοδομήσιμους χώρους της περιοχής επέκτα¬ 
σης και της περιοχής του υπάρχοντος σχεδίου επιτρέπο¬ 
νται χρήσεις γενικής κατοικίας όπως προσδιορίζονται με 


το ΓΊ.Δ/γμα 23.2.87 (ΦΕΚ 1Θ6 Δ76.3.87) και επιπλέον 
αγροτικές αποθήκες. 

Αρθρο 4 

Η ελάχιστη απόσταση των κτιρίων από τις ρυμοτομικές 
γραμμές του σχεδίου ορίζεται σε 4,00 μ. εκτός αν στα δια¬ 
γράμματα ορίζεται διαφορετικά. 

Αρθρο 5 

Σε όλη την πολεοδομική ενότητα οικισμού Κ. Μηλιάς 
που περιλαμβάνει την περιοχή που περιλαμβάνεται εντός 
των καθορισθέντων ορίων και την περιοχή εκτός των 
ορίων, τα ελάχιστα όρια εμβαδού και διαστάσεων καθώς 
και οι λοιποί όροι και περιορισμοί δόμησης καθορίζονται 
ως εξής: 

Ελάχιστο πρόσωπο (15) δεκαπέντε μέτρα. 

Ελάχιστο εμβαδόν (400) τετρακόσια τ.μ. 

Κατά την παρέκκλιση της προηγούμενης παραγράφου 
θεωρούνται άρτια και οικοδομήσιμα. 

α) Τα οικόπεδα που 1) Κατά την 13.3.81 ημερομηνία 
δημοσίευσης του από 2.3.81 Π.Δ. (ΦΕΚ 138 Δ') είχαν ελά¬ 
χιστο πρόσωπο 8.00 μ. και ελάχιστο εμβαδόν 300 τ.μ. 2) 
Κατά την 25.7.79 ημερομηνία δημοσίευσης του από 
19.7.79 Π.Δ. (ΦΕΚ 401 Δ’) είχαν ελάχιστον πρόσωπο 8.00 
μ. και ελάχιστο εμβαδόν 150 τ.μ. 3) Κατά την 2.7.68 ημε¬ 
ρομηνία δημοσίευσης του από 15.6.68 Π.Δ. (ΦΕΚ 111 Δ') 
είχαν ελάχιστο πρόσωπο 6.00 μ. και ελάχιστο εμβαδόν 
100 τ.μ. 

β) Τα οικόπεδα όπως παραχωρήθηκαν μέχρι της δημο¬ 
σίευσης της παρούσας απόφασης. 

Υ) Τα οικόπεδα που μέχρι τη δημοσίευση της παρούσας 
απόφασης ήταν άρτια και οικοδομήσιμα βάσει των μέχρι 
τότε ισχυουσών διατάξεων. 

Επιπλέον των παραπάνω προϋποθέσεων τα οικόπεδα 
θεωρούνται άρτια και οικοδομήσιμα εφόσον στο οικοδο¬ 
μήσιμο τμήμα τους εγγράφεται κάτοψη κτιρίου με ελάχι¬ 
στη επιφάνεια 50 τ.μ. και ελάχιστη πλευρά 5.00 μ. 

Μέγιστο ποσοστό κάλυψης των οικοπέδων 60%. 

Συντελεστή δόμησης 0,8. 

Το μέγιστο επιτρεπόμενο ύψος των κτιρίων ορίζεται σε 
7,5 μ. Το ύψος των κτιρίων μετράται σε κάθε όψη τους 
από την οριστική στάθμη του εδάφους (φυσικού ή διαμορ¬ 
φωμένου). 

Το ελάχιστο ύψος ορόφου ορίζεται σε 2,40 μ. 

Πάνω από το μέγιστο επιτρεπόμενο ύψος των κτιρίων 
μπορεί να κατασκευασθεί στέγη με μέγιστο ύψος 1,80 μ. 
και κλίση 30%. 

Άρθρο 6 

Σε όλη την πολεοδομική ενότητα του οικισμού ισχύουν 
οι εξής γενικοί όροι δόμησης: 

1) Το κτίριο τοποθετείται ελεύθερα μέσα στο οικόπεδο. 
Όπου το κτίριο δεν εφάπτεται με τα πλάγια και πίσω όρια 
του οικοπέδου αφήνεται απόσταση τουλάχιστον 2,5 μ. 
Μέσα στην απόσταση αυτή επιτρέπεται η κατασκευή εξώ- 
στων πλάτους μέχρι 1,00 μ. Η απόσταση μεταξύ ανεξαρ¬ 
τήτων κτιρίων μέσα στο ίδιο οικόπεδο ορίζεται σε 2,5 μ. 
τουλάχιστον. 

2) Οι επιφάνειες των όψεων των κτιρίων όσον αφορά 
τους χρωματισμούς τους μπορεί να έχουν τα εξής χρώ¬ 
ματα: λευκό, γκρίζο, ώχρα, καφέ, μπλέ, σαμού ή οποιοδή- 

ποτέ άλλο χρώμα αφού το εγκρίνει η αρχιτεκτονική επι¬ 
τροπή: 

Στα υλικά δεν υπάρχει περιορισμός. 

3) Οι ανοικτοί εξώστες θα καταλαμβάνουν το ανώτερο 
τα 2/3 του μήκους κάθε κτιρίου. 

4) Τα στηθαία ή κιγκλιδώματα εξωστών και εξωτερικών 
κλιμάκων ως προς το υλικά κατασκευής τους θα είναι κτι¬ 
στά ή ξύλινα ή σιδερένια, Χρήση άλλων υλικών επιτρέπεται 
μόνο μετά την έγκριση της ΕΕΑΕ. 

5) Η αναλογία των εξωτερικών ανοιγμάτων στο σύνολο 
της επιφάνειας κατά την κρίση του μελετητή μετά την 
έγκριση της ΕΕΑΕ. 

6) Η περίφραξη στην πρόσοψη των οικοπέδων θα είναι 
από πλήρη τοιχοποιία μέχρι μέγιστο ύψος 0,70 μ. και στη 
συνέχεια από ξύλινο ή μεταλλικά κιγκλίδωμα. 

7) Απαγορεύεται η ανέγερση βιομηχανικών και βιοτεχνι¬ 
κών εγκαταστάσεων μέσης και υψηλής όχλησης εντός του 
σχεδίου και στη ζώνη που εκτείνετεται περιμετρικά του οι¬ 
κισμού και σε απόσταση 500 μ. μέχρι την έγκριση των ζω¬ 
νών οικιστικού ελέγχου. 

8) Επιβάλλεται η εγκατάσταση βιολογικού καθαρισμού 
των λυμάτων στις περιπτώσεις κτιρίων κοινής ωφέλειας, 
τουριστικών εγκαταστάσεων και τυχόν υπαρχόντων βιοτε¬ 
χνικών και βιομηχανικών εγκαταστάσεων κατά την κρίση 
της αρμόδιας για τη χορήγηση της άδειας λειτουργίας δη¬ 
μόσιας υπηρεσίας. 


Ο πιο πάνω περιορισμός δεν ισχύει για επεκτάσεις υφι¬ 
σταμένων κτιριακών εγκαταστάσεων ΟΤΕ και ΔΕΗ. 

9) Όταν δεν υπάρχει κεντρικό αποχετευτικό δίκτυο επι¬ 
βάλλεται η κατασκευή στεγανού βάθρου. 

10) Για κτίρια άγκου πάνω από δύο χιλιάδες (2.000) κ.μ. 
πάνω από τη στάθμη του εδάφους (φυσικού ή διαμορφω¬ 
μένου) επιβάλλεται η διάσπαση του όγκου αυτού σε μικρό¬ 
τερους όγκους ή σε ανεξάρτητο κτίρια έστω και αν πρό¬ 
κειται για λειτουργικά ενιαίο οικοδόμημα. 

Εφόσον για λόγους λειτουργικούς του κτιρίου δεν είναι 
δυνατή η εφαρμογή της προηγούμενης παραγράφου απο- 
φαίνεται για τη μελέτη του κτιρίου η ΕΕΑΕ. 

11) Απαγορεύεται η κατασκευή κηρίου σε υποστυλώ¬ 
ματα (πυλωτή). 

12) Κάθε εργασία διαμόρφωσης ή ανάπλασης Κ.Χ. 
εκτελείται μετά από έγκριση της ΕΕΑΕ. 

Από τις διατάξεις αυτής της απόφασης δεν προκαλείται 
δαπάνη του κρατικού προϋπολογισμού και του προϋπολο¬ 
γισμού του ΟΤΑ. 

Η απόφαση αυτή θα δημοσιευθεΐ στην Εφημερίδα της 
Κυβερνήσεως και το συνημμένο διάγραμμα θα αναρτηθεί 
μετά τη δημοσίευσή της για 15 ημέρες στο ΤΠ και ΠΕ. 

Κατερίνη, 27 Σεπτεμβρίου 1995 
Ο Νομάρχης 

ΠΑΣΧΑΛΗΣ ΜΠΡΟΦΙΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟΙ 

